Mirafloresko kartusia

Mirafloresko kartusia () Espainiako Gaztela eta Leon autonomia erkidegoko Burgos hirian dagoen Kartusiar Ordeneko monasterioa da, erdigunetik 3 bat kilometrora dagoena muino baten gainean.

 Ondasun nabarmenak 
1454 eta 1484 artean eraiki zuten arte gotikoan, Elisabet I.a Gaztelakoak bultzaturik. Izan ere, erregina haren gurasoak tenplu honetan daude lurperaturik, Joan II.a Gaztelakoa eta Elisabet Portugalgoa hain zuzen ere, hilobi bikoitz batean. Hilobi horren parte izan zen harrizko tailla bat, Esnearen Ama Birjina, aparteko kapera batean gurtzen da 17. mendeaz geroztik.

Hilobi hori Gil de Siloék egin zuen, eta artista berarenak dira Kartusiako beste bi lan nabarmen, erretaula nagusia eta Alfontso infantearen hilobia.

Kartusian ikus daitezkeen margolan aipagarrien artean daude 14. mendeko Nekaldiaren triptiko bat (Santa Godelivaren elezaharraren maisuari egotzitako erretaula flandestarra), 15. mendeko Benetako Gurutzearen taulak (erretaula baten parte izan zitezkeen hauek ere). Toki honetan egon ziren, baina sakabanatu egin dira, beste lan hauek ere: Rogier van der Weydenen Mirafloresko triptikoa (Berlin), eta Joan Flandeskoaren Joan Bataiatzailearen erretaula (sakabanatuta bost piezatan).

 Iruditegia 

 Ikus, gainera 
 Isabeldar gotikoa

 Kanpo estekak 
 Kartusiaren webgunea 

Kategoria:Mirafloresko kartusia
Kategoria:XV. mendean amaitutako eraikinak